പി. രാജേന്ദ്രൻ (ആർക്കിയോളജിസ്റ്റ്)

കേരളീയനായ ഒരു പുരാവസ്തു ഗവേഷകനാണ് പി. രാജേന്ദ്രൻ (മരണം: 14  മാർച്ച് 2025). ലോക ശിലായുഗ ഭൂപടത്തിൽ കേരളത്തിന്റെ സ്ഥാനം അടയാളപ്പെടുത്തിയ നിരവധി പഠനങ്ങൾ നടത്തി. കേരള സർവകലാശാലയിൽ ആർക്കിയോളി വിഭാഗം ആരംഭിക്കാൻ മുൻകൈയെടുത്തത് അദ്ദേഹമാണ്. കേരളം പരശുരാമനിർമിതമല്ലെന്ന് ശാസ്ത്രീയമായി സ്ഥാപിക്കുന്ന പഠനങ്ങളും ശ്രദ്ധേയമായിരുന്നു. 
ജീവിതരേഖ
കൊല്ലം സ്വദേശിയാണ്. കേരള സർവകലാശാലയിലെ പുരാവസ്തു ഗവേഷകനായിരുന്ന അദ്ദേഹം 1974ൽ ആണ്‌ ഖനനത്തിലൂടെ മനുഷ്യസംസ്ലാരത്തിന്റെ അതിപുരോതന ശിലായുഗ തെളിവുകൾ കണ്ടെത്തിയത്. പശ്ചിമഘട്ട മലനിരകളുടെ ഭാഗമായ കുളത്തൂപ്പുഴ മുതൽ അറബിക്കടലിനോട് ചേർന്നുന്നു കിടക്കുന്ന തങ്കശ്ശേരി വരെയുള്ള ഭാഗങ്ങളിൽ നിന്ന് ശിലായുഗ ഉപകരണങ്ങളും നാണയങ്ങളും മററും ഖനനം ചെയ്തു കണ്ടെത്തി. തെന്മലയിൽ കണ്ടെത്തിയ ശിലായുഗ ആയുധങ്ങൾക്ക്‌ കാർബൺ ഡേറ്റി്ങിലൂടെ അയ്യായിരത്തിലധികം വർഷത്തെ പഴക്കം കൂണ്ടെത്തിയിരുന്നു. തെന്മല, കുളത്തുപ്പുഴ, ശെന്തുരുണി, മൺറോതുരുത്ത്‌, പോരേടം; കരിമ്പാലൂർ, ശാസ്താംകോട്ട, തങ്കശ്ശേരി എന്നിവിടങ്ങളിൽ നിന്ന് ശിലായുഗ കാലത്തെ ആയധങ്ങളും നാണണയങ്ങളും കണ്ടെത്തി. ഇന്ത്യയിൽ ആദ്യമായി പുരാതന ചൈനയുടെ നാണയങ്ങളും മൺപാത്രങ്ങളും ലോവർ പാലിയോലിത്തിക്‌ ഉപകരണങ്ങളും കടലിനടിയിൽനിന്ന്‌ പി. രാജേന്ദ്രന്റെ നേതൃത്വത്തിൽ കണ്ടെത്തി. തങ്കശ്ശേരിയിൽ കടലിനടിയിൽനിന്ന്‌ ചൈനീസ്‌ നാണയങ്ങൾ, റോമൻ മൺപാത്രങ്ങൾ, അറബ് നാണയങ്ങൾ, ലോവർ ലിയോലിത്തിക്‌ ഉപകരണങ്ങൾ, 
മഹാശിലായുഗത്തിലെ സ്വർണ്ണം ആദ്യമായി ലഭിച്ചത് ചെങ്ങന്നൂരിലെ പുലിയൂരിൽ നിന്നും രാജേന്ദ്രന്റെ പരിശോധനയിലായിരുന്നു.
ലാറ്ററൈറ്റ് ബേബി
തമിഴ്‌നാട്ടിലെ വിഴുപ്പുരം ജില്ലയിലെ ബൊമ്മയാർപാളയത്തെ ഓടൈ എന്ന സ്ഥലത്തെ ഒരു ചെങ്കൽ പാറയ്ക്കുള്ളിൽനിന്നും ഫോസിൽ രൂപത്തിലുള്ള ഹോമിനിഡ് വർഗ്ഗത്തിലുള്ള ഒരു കുട്ടിയുടെ തലയോട്ടി കണ്ടെടുത്ത് പഠനങ്ങൾ നടത്തി കാലനിർണയം നടത്തി. ലാറ്ററൈറ്റ് ബേബി എന്ന് ഇത് പിന്നീട് നാമകരണം ചെയ്യപ്പെട്ടു. ഇതുസംബന്ധിച്ച് നിരവധി ലേഖനങ്ങൾ പ്രശസ്ത അന്താരാഷ്ട്ര ജേണലുകളിൽ പ്രസിദ്ധീകരിച്ചിട്ടുണ്ട്.
കൃതികൾ
 " Unravelling the Past Archaeology of Kerala and Adjacent Regions in South India" 
അവലംബം